Uredba Sveta (ES) št. 1455/2001

z dne 28. junija 2001

o spremembi Uredbe (ES) št. 1254/1999 o skupni ureditvi trga za goveje in telečje meso

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 37 Pogodbe,

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju naslednjega:

(1) Da se omogoči ohranitev tradicionalnih dejavnosti reje goveda, uredbe Sveta (ES) št. 1452/2001 [2], (ES) št. 1453/2001 [3] in (ES) št. 1454/2001 [4], ki uvajajo nekatere posebne ukrepe za nekatere kmetijske proizvode za francoske čezmorske departmaje, Azore in Madeiro ter Kanarske otoke, predvidevajo uvedbo posebnih omejitev pri številu živali, upravičenih do posebnih premij, premij za krave dojilje in klavnih premij.

(2) Priloga I k Uredbi (ES) št. 1254/1999 [5] določa regionalne zgornje meje na državo članico za posebne premije. Priloga II k tej uredbi določa zgornje meje za premije za krave dojilje. Te zgornje meje ne smejo vplivati na uvedbo zgoraj navedenih posebnih omejitev. Kot posledica tega naj bi bilo določeno, da morajo odslej v za Francijo, Portugalsko in Španijo te zgornje meje vključevati podzgornje meje, temelječe na številu plačanih premij, glede na referenčno leto, proizvajalcem v francoskih čezmorskih departmajih, Azorih in Madeiri ter Kanarskih otokih in so namenjeni izključno proizvajalcem v teh regijah. Preostale živali, ki izpolnjujejo pogoje in posebne omejitve za posebne premije in za premije za krave dojilje, ki so bile uvedene z uredbami (ES) št. 1452/2001, (ES) št. 1453/2001 in (ES) št. 1454/2001 je treba dodati k tistim v prilogah I in II k Uredbi (ES) št. 1254/1999 –

SPREJEL NASLEDNJO UREDBO:

Člen 1

Uredba (ES) št. 1254/1999 se spremeni:

1) Priloga I se nadomesti z besedilom v tej Prilogi I;

2) Priloga II se nadomesti z besedilom v tej Prilogi II.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 28. junija 2001

Za Svet

Predsednik

B. Rosengren

[1] Mnenje podano dne 14. junija 2001 (še ni bilo objavljeno v Uradnem listu).

[2] UL L 198, 21.7.2001, str. 11.

[3] UL L 198, 21.7.2001, str. 26.

[4] UL L 198, 21.7.2001, str. 45.

[5] UL L 160, 26.6.1999, str. 21.

--------------------------------------------------

PRILOGA I

POSEBNA PREMIJA

Regionalne zgornje meje držav članic iz člena 4(4) Uredbe (ES) št. 1254/1999

Belgija | 235149 |

Danska | 277110 |

Nemčija | 1782700 |

Grčija | 143134 |

Španija | 713999 |

Francija | 1754732 |

Irska | 1077458 |

Italija | 598746 |

Luksemburg | 18962 |

Nizozemska | 157932 |

Avstija | 423400 |

Portugalska | 175075 |

Finska | 250000 |

Švedska | 250000 |

Združeno kraljestvo | 1419811 |

--------------------------------------------------

PRILOGA II

PREMIJA ZA KRAVO DOJILJO

Nacionalne zgornje meje iz člena 7(2) Uredbe (ES) št. 1254/1999, ki se uporabljajo od 1. januarja 2000

Belgija | 394253 |

Danska | 112932 |

Nemčija | 639535 |

Grčija | 138005 |

Španija | 1441539 |

Francija | 3779866 |

Irska | 1102620 |

Italija | 621611 |

Luksemburg | 18537 |

Nizozemska | 63236 |

Avstrija | 325000 |

Portugalska | 277539 |

Finska | 55000 |

Švedska | 155000 |

Združeno kraljestvo | 1699511 |

--------------------------------------------------